CELEX: 62008CN0578
Language: et
Date: 2008-12-29 00:00:00
Title: Kohtuasi C-578/08: Eelotsusetaotlus, mille esitas Raad van State (Madalmaad) 29. detsembril 2008 — Rhimou Chakroun versus Minister van Buitenlandse Zaken

7.3.2009   
            
            
               ET
            
            
               Euroopa Liidu Teataja
            
            
               C 55/16
            
         Eelotsusetaotlus, mille esitas Raad van State (Madalmaad) 29. detsembril 2008 — Rhimou Chakroun versus Minister van Buitenlandse Zaken
   (Kohtuasi C-578/08)
   (2009/C 55/26)
   Kohtumenetluse keel: hollandi
   Eelotsusetaotluse esitanud kohus
   Raad van State (Madalmaad)
   Põhikohtuasja pooled
   
      Apellatsioonkaebuse esitaja: Rhimou Chakroun
   
      Vastustaja apellatsioonimenetluses: Minister van Buitenlandse Zaken
   Eelotsuse küsimused
   
               1.
            
            
               Kas nõukogu 22. septembri 2003. aasta direktiivi 2003/86/EÜ (1) perekonna taasühinemise õiguse kohta artikli 7 lõike 1 punktis c esitatud väljend „sotsiaalabisüsteemi abil” tähendab seda, et see säte lubab liikmesriigil kehtestada perekonna taasühinemise osas õigusnormid, mis toovad kaasa selle, et perekonna taasühinemist ei võimaldata perekonna taasühinemist taotlevale isikule, kes on tõendanud, et tal on stabiilne ja korrapärane sissetulek, millega ta suudab katta üldiselt vajalikud elamiskulud, kuigi tema sissetuleku suuruse tõttu on tal õigus saada eritoetusi selleks, et katta erilisi, individuaalselt määratletud elamiseks vajalikke kulusid, saada sissetulekust sõltuvaid maksuvabastusi kohalikelt omavalitsustelt või taotleda kommunaalpoliitika raames võetud sissetulekut toetavaid meetmeid vähemkindlustatud isikute toetuseks?
            
         
               2.
            
            
               Kas nõukogu 22. septembri 2003. aasta direktiivi 2003/86/EÜ perekonna taasühinemise õiguse kohta, eelkõige artikli 2 lõiget d tuleb tõlgendada nii, et sellega on vastuolus nimetatud siseriiklik õigusnorm, mis direktiivi artikli 7 lõike 1 punktis c sätestatud sissetulekunõude kohaldamisel eristab seda kas liikmesriigi residendi perekondlikud sidemed on tekkinud enne või pärast riiki sisenemist?
            
         
      (1)  Nõukogu 22. septembri 2003. aasta direktiiv 2003/86/EÜ perekonna taasühinemise õiguse kohta (ELT L 251, lk 12; ELT eriväljaanne 19/06, lk 224).